на възраст между 50 и 74 години, за променливите с осемгодишна периодичност, по подробната тема „Пенсия и участие на пазара на труда“;
 е)
 за всяко лице на възраст между 15 и 34 години, за променливите с осемгодишна периодичност, по подробните теми „Младите хора на пазара на труда“ и „Образователна степен — подробна информация, включително прекъснато или незавършено образование“;
 ж)
 за всяко лице на възраст между 18 и 74 години, за променливите с осемгодишна периодичност, по подробната тема „Съвместяване на професионалния и семейния живот“;
 з)
 за всяко наето лице на възраст между 15 и 74 години, за променливите с осемгодишна периодичност, по подробната тема „Организация на работата и работно време“.
 Всички възрастови групи включват пределните възрасти, посочени в настоящия регламент.
 4. Интервюта с упълномощен представител се допускат, но броят им трябва да бъде сведен до минимум.
 Член 5
 Референтни периоди и референтни дати
 1. Информацията, събирана за областта на работната сила, по правило се отнася за положението в рамките на една седмица, продължаваща от понеделник до неделя, която представлява референтната седмица.
 2. Възрастта на лицето е възрастта в навършени години в края на референтната седмица.
 3. Референтните тримесечия се определят по следния начин:
 а)
 тримесечията на всяка година се отнасят за дванадесетте месеца на годината, разделени на четири, така че януари, февруари и март принадлежат към първото тримесечие, април, май и юни — към второто тримесечие, юли, август и септември — към третото тримесечие, а октомври, ноември и декември — към четвъртото тримесечие;
 б)
 референтните седмици се разпределят по референтните тримесечия така, че дадена седмица принадлежи към тримесечието, определено в буква а), към което принадлежат най-малко четири дена от нея (т.нар. „Thursday rule“, или „правило на четвъртъка“), освен ако това не води до първо тримесечие на годината, състоящо се от само 12 седмици. В този случай тримесечията на въпросната година ще бъдат формирани от последователни блокове от по 13 седмици;
 в)
 когато, съгласно буква б), едно тримесечие се състои от 14 седмици вместо от 13 седмици, държавите членки следва да се опитат да разпрострат извадката върху всичките 14 седмици; това включва възможността извадката, която обикновено се определя за една седмица, да бъде разпределена в 2 седмици;
 г)
 ако не е възможно извадката да се разпростре така, че да обхване всичките 14 седмици на тримесечието, съответната държава членка може да пропусне една седмица от това тримесечие, като не я включи в извадката;
 д)
 седмиците с разпределена извадка и седмицата, която се пропуска, следва да бъдат типични по отношение на безработица, заетост и средни фактически изработени часове и следва да бъдат част от месец, съдържащ пет четвъртъка;
 е)
 първото тримесечие на 2021 г. започва на 4 януари 2021 г., понеделник.
 4. Референтната година е комбинацията от четирите референтни тримесечия на същата година.
 Член 6
 Подробни характеристики на извадката
 1. Събирането на данни се отнася за една референтна седмица за всяка единица на наблюдение. Референтната седмица се присвоява на единицата на наблюдение преди събирането на данни.
 2. В допълнение към тримесечните изисквания, определени в точка 1 от приложение III към Регламент (ЕС) 2019/1700, цялата